《木兰花》
唐代·欧阳炯

儿家夫婿心容易，身又不来书不寄。闲庭独立鸟关关，

争忍抛奴深院里¤

闷向绿纱窗下睡，睡又不成愁已至。今年却忆去年春，

同在木兰花下醉。

日照玉楼花似锦，楼上醉和春色寝。绿杨风送小莺声，

残梦不成离玉枕¤

堪爱晚来韶景甚，宝柱秦筝方再品。青蛾红脸笑来迎，

又向海棠花下饮。

春早玉楼烟雨夜，帘外樱桃花半谢。锦屏香冷绣衾寒，

怊怅忆君无计舍¤

侵晓鹊声来砌下，鸾镜残妆红粉罢。黛眉双点不成描，

留待玉郎归日画。

作者简介：欧阳炯（896－971）益州（今四川成都人），在后蜀任职为中书舍人。据《宣和画谱》载，他事孟昶时历任翰林学士、门下侍郎同平章事，随孟昶降宋后，授为散骑常侍，工诗文，特别长于词，又善长笛，是花间派重要作家。